《武兄惠药》
宋代·陈起

昔人馈药不敢尝，未达寒温良毒旨。
朝来剥啄客问病，宝剂盈奁意何侈。
便当三咽答殷勤，儿欲先尝还且止。
平生结交结以心，岂有鸩人羊叔子。
多君相济义薄云，友道线绝今振起。
绿阴庭院趁清和，拌擞精神迎药喜。

作者简介：陈起，字辅圣，沅江（今属湖南）人。仁宗景祐元年（一○三四）进士。历知宁乡、秭归、湘乡、萍乡等县（清嘉庆《沅江县志》卷二五）。嘉祐间为永州通判（清道光《永州府志》卷一八）。